Hussein Haniff

Muhammad Hussein Muhammad Haniff (1933 – 4 April 1966) merupakan seorang pengarah filem Melayu.

Kehidupan awal
Hussein Haniff dikatakan dilahirkan di Pakistan tetapi dibesarkan di Singapura. Bapanya, Muhammad Haniff atau dikenali juga dengan jolokan Chitra, pernah bekerja sebagai pelukis dan pengarah seni di Studio MFP. Hussein Haniff pengarah yang dilupakan

Kerjaya
Pembabitan beliau dalam bidang perfileman bermula dari belakang tabir, iaitu sebagai pelukis tirai dan peralatan atau hiasan di beberapa pentas bangsawan, dan seterusnya sehingga kepada mengarah filem bagi syarikat Cathay-Keris Film Productions. Pada awalnya, beliau terbabit dalam penyuntingan filem. Selepas itu, pada 1961, beliau mula mengarah filem dengan filem pertamanya, filem Hang Jebat.https://www.facebook.com/story.php?story_fbid=1169843338509811&id=100064524679698

Para pengkritik filem menyifatkan Hussein Haniff sebagai memberikan sentuhan anak watan Melayu kepada filem Melayu. Filem sebelumnya yang diarah oleh pengarah India sering menonjolkan jalan cerita bersifat filem India.https://www.facebook.com/story.php?story_fbid=1178411534319658&id=100064524679698

Pelakon veteran, Mustapha Maarof yang pernah berlakon dalam filem arahan Hussein menyifatkan pengarah itu sebagai seorang amat cerewet dan terlalu mementingkan kesempurnaan.

Sungguhpun beliau tidak boleh membaca dan menulis, Hussien mampu menterjemahkan setiap ideanya ke dalam skrip yang ditulis dengan bantuan orang lain seperti Ali Aziz yang menulis skrip untuk filem Hang Jebat (1961). 

Filem arahannya itu kemudian terpilih untuk dipertandingkan ke Festival Filem Asia ke-9 di Seoul, Korea Selatan pada tahun 1962.

Semasa hayatnya Hussein Haniff dua kali mendirikan rumah tangga. Isteri pertamanya ialah Musteja Sani, seorang suri rumah. Isteri keduanya adalah Fatimah Ahmad, seorang pelakon filem Cathay Keris. Selepas kematian Hussein Haniff, Fatimah Ahmad berkahwin dengan seorang rakyat Amerika Syarikat dan berhijrah ke sana dan meninggal dunia di sana.

Filem pertama arahannya yang boleh diangkat sebagai karya terbaik daripada beliau ialah Hang Jebat (1961). Filem ini menampilkan Nordin Ahmad, M. Amin dan Latifah Omar sebagai bintang utamanya.

Ada satu artikel dalam majalah "Berita Filem" mengatakan Hussein Haniff bakal mengarahkan filem berwarna bertajuk "Tun Perak" karya Mudin Shepard. Tapi filem itu tidak dapat difilemkan berikutan Hussein Haniff meninggal dunia.

Kolaborasi

Filemografi

Filem

Sebagai pelakon
 Tahun  Tajuk Watak 1951 Bapa Saya Juwita 1952 Antara Senyum dan Tangis 1965 Muda Mudi

Sebagai pengarah
 Tahun  Tajuk  Pengarah  Penulis skrip  Penyunting  Catatan  1955 Mutiara Dari Malaya   1957 Pontianak    Dendam Pontianak   1958 Chinta Gadis Rimba    Che Mamat Parang Tajam    Orang Minyak    Sumpah Pontianak    Selendang Delima    Serangan Orang Minyak   1959 Jula Juli Bintang Tiga    Raden Mas    Rasa Sayang Eh    Bawang Putih Bawang Merah   1960 Noor Islam    Tunang Pak Dukun     Che Mamat Parang Tumpul    1961 Sri Mersing    1961 Hang Jebat    Filem arahan pertama 1962 Dang Anom     Korban Kasih     Mata Syaitan    1963 Masuk Angin Keluar Asap     Gila Talak    1964 Istana Berdarah     Dua Pendekar     Kalong Kenangan    1965 Jiran Sekampung     Cinta Kasih Sayang     1966 Udang Di Sebalik Batu     Filem arahan terakhir 

Kematian
Hussein Haniff meninggal dunia pada 4 April 1966 di usia 33 tahun akibat penyakit barah.

 Rujukan 

 Pautan luar 

 HUSSAIN HANIFF TINGGALKAN TITIK-TITIK HITAM DALAM HIDUPNYA Oleh: Mustafar A.R.

Kategori:Pengarah filem Singapura
Kategori:Penulis skrip
Kategori:Pelakon lelaki Singapura
Kategori:Pelakon filem Singapura
Kategori:Kelahiran 1933
Kategori:Kematian 1966
Kategori:Orang Singapura berketurunan Melayu
Kategori:Muslim Pakistan